Amagrad : D acu i d afesnaw?
Asmil : Tigejda n tanaramant
Amyaru:Amaruyidir
D acu i d afesnaw?
D tamecfit tagmawit : tikwal netslal-d aken ad neqel d iɣella, d taɣara-neɣ i d-tsawin taflest, tetsmudu aḥulfu n teɣẓint, n teɣlist, tizit, iked tamalwayt.
Tamsuɣt: Di yal tikelt, ad tiliḍ d aɣella, d taẓuri, tazzult n uɣella, ad nelmed s umahil n tɣara seg tazwara. Ad tiliḍ d aɣella d tagnits aken ad tnerniḍ ad tesfariḍ. Ad nesɛu anesdabu ma yela nela d kra, mačči kan ma nela d iɣella.
Ma yela ufesnaw, d aɣella n tidets, izmer ad izrir s udem amdag imeslaḍ n temzayt.
Amedya : Aya Afesnaw ifaddaden-inek tswalin-k-id ugar aken tetsɣiliḍ, yal tikelt tsewten s wayen tewqameḍ, d wayen i d-teqareḍ. Cfun af tɣara-inek aken cfun af imladen-ik. Afesnaw ara iɣendfen iɣella, ur ṭafaren ara tiɣṭasin-nsen ur itsečaḥ ara ma yela ur s-selen ara imeslaḍ n temzayt-is.
Amedya ifazen tzemreḍ ad tefkeḍ, d win ma ara tiliḍ d agmawi, d amaglay aken tegiḍ kan.
Suter ayen ilhan
Balak, ut ilaq ara ad tiliḍ d ukyis nig n wayen ilaqen, nil n tamzayt, d asulet, tuget n tikal d asulet igerzen i nezmar ad nefk i ufaddad, d tilin d untim yerna d uɣdim aken ad tsutreḍ s tilawt ayen ilhan.
Ma yela yal yiwen ad yeg ayen s-yehwan, ad teǧeḍ abrid i yir tanumi, mebla ma teqleḍ d asenddanbu, ur tsaǧa ara kan abrid i yal tixurḍas.
Ger iswiyen n ufesnaw, d amiḍwel mebla ma yerǧa akaz neɣ tamanagt i iman-is. Tawuri n ufesnaw tesutur annuz, taɣersawt, d taẓikert.
Addad n temzayt yura af wudem n ufesnaw, aɣella ur yarez ara ur izmir ara ad igley imeslaḍ n temzayt-is, xas ma isawaḍ tikwal ad gley iman-is.
Daymi ilaq af uɣela aken ad yarez s unafag i yal asenfar amaynut, ur ilaq ara ad d-isbin akukru-ines, neɣ anxuxel. Ḥrez tiddi tamdagt, xemem i tugnatin mačči af iɛkiren, ger tamawt i ifarayen mačči i ubruri. Ladɣa lmed amek ad tenzuḍ s wudem amdag yal abruri.
Taɣdemt
Xas ma lan imdukal-ik di temzayt, sunef asniref, ili-k d uɣdim, d afenzay, d win ifarun, d bab n tkuta d teflest.
Lmed amek ara dekkeḍeḍ yal yiwen s wazal-is ufrin, s useɣbes deg tnila-agi.
Mtawi ifaddaden-ik amek lan, s uḥraz n tixxutert n tmurant-is. Ma yela ad tzmeḍ albaɛaḍ, zzem-it deg tallit iwatan, s userked s wudem amuran, yerna zzem tigawt mačči aqcic.
Agzul
Arrac tsgen-ak taflest, maca ur ilaq ara ad nemmugrezen, selmed ayen tedreḍ neɣ i tlemḍeḍ mačči kan aka. Ilaq ad smerken s udem aɣellal i keč d ifaddaden-ik.
Hrez ladɣa tayti ildin, tiddi-agi ad k-tlel i usmezget n temzayt-ik, iked isisaren-is, i ulmed, i tmuɣli, i uzref d taɣṭast.
Aya afesnaw ad teqleḍ d aɣella:
- Ma yela ur tsarameḍ ara tamanagt i iman-ik, amgal n waya ad tegeḍ ussis-inek aken fakeḍ tuɣdaṭ tanablalt. Ad tegeḍ aseḍru s tezmert-ik tafulayt. Ma yela teqimeḍ d anefri s wassaɣen n tɣawsiwin, s wassaɣ n tixxutert n iman-ik, ad tfiqeḍ i tuɣḍaṭ af uktu.
- Ma yela tesledḍeḍ yal tagnits tamaynut, send ma ad tgeḍ tigawt neɣ xaṭi, ad skecmeḍ iman-ik neɣ xaṭi, xas ma akk tsgen-ts, xas ma tetsgeḍ aken.
- Ma, am unebaḍ uɣarybu ur netsruḥu ara mebla tabuṣulṭ iked tkarḍi, ad tebnuḍ af wayen ur d-iḍarun, mačči af tifrat n imiran iked twenza.
- Xas ma amasnag mačči d aqendur neɣ tamart, tiddin teskan-aɣ aɣella d wakli.
- Ma teliḍ d amdakul ukud netsaweḍ ar uksar maḍi, ilik iked wid ara k isalin d asawen.
- Ma tegziḍ iɛkiren n wiyaḍ, acku tfaqeḍ i wid-ik mi i ten-rniḍ.
- Ma yela ur tekateḍ ara wiyaḍ s uḥbiren-ik, s uḥeggifen-ik, s ifqiɛen-ik, s ixenxulen-ik, Ma yela ur tetsaraḍ ara wiyaḍ d tamentilt n ubruri-inek, ma tetsuḍ iɣeblan-ik, aken ad tserseyeḍ af useḍru, af ubrid, af iswi.
- Ma ur trugleḍ ara di tirga-ak, deg isura-inek inafasen, ma yela ur tetsxmimeḍ ara af wass anda ara teqleḍ d uzmir aken ara tseknuḍ yal win ad k-ilin danazbay imira.
- Ma yela s umgal, tewqmeḍ ayen ilan fel-ak, ad tebdeḍ ma tesɛiḍ tazmert, ad teḥnunfeḍ ma teǧa-k tezmart.
- Ma yela ur k-fren ara s targamt, maca s tmusni n iseḍruyen-ik izrin.
- Ma tezriḍ bli Ṛebbi iɛus, iɛkiren lan d ikayaden i k-d-izwar , ikayaden ad tesmurseḍ s tmuhunt ugar aken tsarameḍ.
Ma yela teḍafareḍ iluganen-agi yal ass ad tuklaleḍ amḍiq-ik ger irgazen.
Ɣar daɣen
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tuk_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn